CELEX: 32017R0827
Language: lv
Date: 2017-05-17 00:00:00
Title: Eiropas Parlamenta un Padomes Regula (ES) 2017/827 (2017. gada 17. maijs), ar kuru groza Regulu (ES) Nr. 258/2014, ar ko izveido Savienības programmu, lai atbalstītu īpašas darbības finanšu pārskatu un revīzijas jomā laikposmā no 2014. līdz 2020. gadam (Dokuments attiecas uz EEZ. )

19.5.2017   
            
            
               LV
            
            
               Eiropas Savienības Oficiālais Vēstnesis
            
            
               L 129/24
            
         EIROPAS PARLAMENTA UN PADOMES REGULA (ES) 2017/827
   (2017. gada 17. maijs),
   ar kuru groza Regulu (ES) Nr. 258/2014, ar ko izveido Savienības programmu, lai atbalstītu īpašas darbības finanšu pārskatu un revīzijas jomā laikposmā no 2014. līdz 2020. gadam
   (Dokuments attiecas uz EEZ)
   EIROPAS PARLAMENTS UN EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 114. pantu,
   ņemot vērā Eiropas Komisijas priekšlikumu,
   pēc leģislatīvā akta projekta nosūtīšanas valstu parlamentiem,
   ņemot vērā Eiropas Ekonomikas un sociālo lietu komitejas atzinumu (1),
   saskaņā ar parasto likumdošanas procedūru (2),
   tā kā:
   
               (1)
            
            
               Pamatojoties uz Eiropas Parlamenta un Padomes Regulu (ES) Nr. 258/2014 (3), Starptautisko Finanšu pārskatu standartu fonds (“SFPS fonds”), kas ir Starptautisko Grāmatvedības standartu komitejas fonda tiesību pārņēmējs, un Sabiedrības interešu uzraudzības padome (PIOB) līdz 2020. gada 31. decembrim saņem Savienības līdzfinansējumu darbības piešķīrumu veidā.
            
         
               (2)
            
            
               Eiropas Finanšu pārskatu padomdevēju grupa (EFRAG), pamatojoties uz Regulu (ES) Nr. 258/2014, līdz 2016. gada 31. decembrim saņēma Savienības līdzfinansējumu darbības piešķīrumu veidā.
            
         
               (3)
            
            
               Komisija 2013. gada 12. novembrī publicēja par iekšējo tirgu un pakalpojumiem atbildīgā komisāra īpašā padomdevēja Philippe Maystadt ziņojumu (“īpašā padomdevēja ziņojums”), kurā viņš izklāstīja iespējamās EFRAG pārvaldības reformas, kuras vērstas uz to, lai nostiprinātu Savienības ieguldījumu starptautisko grāmatvedības standartu izstrādē.
            
         
               (4)
            
            
               Komisija cieši uzraudzīja EFRAG pārvaldības reformas īstenošanu un pienācīgi informēja Eiropas Parlamentu un Padomi par šajā ziņā sasniegto. Pamatojoties uz minēto, ir lietderīgi turpināt finansēt EFRAG laikposmā no 2017. līdz 2020. gadam, lai sasniegtu Savienības programmas ilgtermiņa mērķus atbalstīt konkrētas darbības finanšu pārskatu un revīzijas jomā.
            
         
               (5)
            
            
               
                  EFRAG valdei, kurā ir līdzsvaroti pārstāvētas gan sabiedriskās, gan privātās intereses, būtu jānodrošina, lai tās valdes locekļi apņemtos rīkoties Eiropas sabiedrības interesēs. Eiropas Vērtspapīru un tirgu iestāde, Eiropas Banku iestāde, Eiropas Apdrošināšanas un aroda pensiju iestāde un Eiropas Centrālā banka tiek aicinātas, ciktāl iespējams, aktīvi piedalīties EFRAG valdes darbā.
            
         
               (6)
            
            
               Komisijai katru gadu būtu jāziņo Eiropas Parlamentam un Padomei par EFRAG svarīgākajiem sasniegumiem un darbībām iepriekšējā gadā. Minētajā ziņojumā būtu arī jāaplūko norises attiecībā uz paplašinātā sabiedriskā labuma kritēriju un jāsniedz izvērsts pārskats par norisēm starptautisko finanšu pārskatu standartu (SFPS) jomā. Grāmatvedības standartiem nebūtu nedz jāapdraud finanšu stabilitāte Savienībā, nedz jākavē Savienības ekonomiskā attīstība.
            
         
               (7)
            
            
               Kas attiecas uz SFPS, PIOB un EFRAG attīstību, Komisijas gada ziņojumā būtu jāatsaucas arī uz Eiropas Parlamenta ieteikumu ņemšanu vērā un īstenošanu. Turklāt SFPS fonds, PIOB un EFRAG tiek mudināti regulāri un vismaz reizi gadā piedalīties Eiropas Parlamenta rīkotajās uzklausīšanās, lai sniegtu pilnīgu pārskatu par starptautisko finanšu pārskatu un revīzijas standartu izstrādi.
            
         
               (8)
            
            
               Komisijai būtu regulārāk jāsniedz Eiropas Parlamentam un Padomei informācija par SFPS fonda, PIOB un EFRAG kopīgajiem centieniem, ņemot vērā to, ka minētās trīs struktūras līdzfinansē Savienība un ka tās tiecas sasniegt vienus un tos pašus mērķus.
            
         
               (9)
            
            
               Komisijai būtu arī jāapsver iespējamas izmaiņas attiecībā uz EFRAG darbību un privāttiesisko juridisko statusu ilgtermiņā.
            
         
               (10)
            
            
               Tādēļ Regula (ES) Nr. 258/2014 būtu attiecīgi jāgroza.
            
         
               (11)
            
            
               Ņemot vērā to, ka šīs regulas mērķi – proti, palielināt Savienības programmas budžetu laikposmam no 2017. līdz 2020. gadam, lai atbalstītu EFRAG darbības, kas palīdz sasniegt Savienības politikas mērķus saistībā ar finanšu pārskatiem, – nevar pietiekami labi sasniegt atsevišķās dalībvalstīs, bet tās mēroga un iedarbības dēļ minēto mērķi var labāk sasniegt Savienības līmenī, Savienība var pieņemt pasākumus saskaņā ar Līguma par Eiropas Savienību 5. pantā noteikto subsidiaritātes principu. Saskaņā ar minētajā pantā noteikto proporcionalitātes principu šajā regulā paredz vienīgi tos pasākumus, kas ir vajadzīgi minētā mērķa sasniegšanai.
            
         
               (12)
            
            
               Lai nodrošinātu EFRAG finansējuma nepārtrauktību, šai regulai būtu jāstājas spēkā dienā, kad to publicē, un tā būtu jāpiemēro no 2017. gada 1. janvāra,
            
         IR PIEŅĒMUŠI ŠO REGULU.
   1. pants
   Regulu (ES) Nr. 258/2014 groza šādi:
   
               1)
            
            
               regulas 3. panta 1. punkta a) apakšpunkta i) punktu aizstāj ar šādu:
               
                           “i)
                        
                        
                           
                              EFRAG;”;
                        
                     
         
               2)
            
            
               regulas 6. pantu groza šādi:
               
                           a)
                        
                        
                           panta 1. punktu aizstāj ar šādu:
                           “1.   Finansējums programmas īstenošanai laikposmā no 2014. gada līdz 2020. gadam pašreizējās cenās ir EUR 57 007 000.”;
                        
                     
                           b)
                        
                        
                           panta 3. punkta a) apakšpunktu aizstāj ar šādu:
                           
                                       “a)
                                    
                                    
                                       
                                          EFRAG: EUR 23 134 000;”;
                                    
                                 
                     
         
               3)
            
            
               regulas 9. pantu groza šādi:
               
                           a)
                        
                        
                           iekļauj šādu punktu:
                           “4.a   Attiecībā uz SFPS fondu un Starptautisko grāmatvedības standartu padomi (IASB) 3. punktā minētajā ziņojumā izvērtē arī to pārvaldību, jo īpaši attiecībā uz pārredzamību, interešu konfliktu novēršanu un ekspertu dažādību, un pasākumiem, kādi ir veikti, lai nodrošinātu interešu plašu pārstāvību un publisko pārskatatbildību.
                           Turklāt, lai nodrošinātu augstas kvalitātes grāmatvedības standartus un augstus pārredzamības, pārskatatbildības un integritātes standartus, ziņojumā norāda un izvērtē SFPS fondā veiktās darbības, kuras cita starpā attiecas uz publisku piekļuvi dokumentiem, atvērtu dialogu ar Eiropas iestādēm un dažādām ieinteresētajām personām, ieinteresēto personu sanāksmju pārredzamības noteikumiem un pārredzamības reģistru izveidi.”;
                        
                     
                           b)
                        
                        
                           panta 5. punktu aizstāj ar šādu:
                           “5.   Attiecībā uz PIOB un organizāciju, kas ir tās pēctece, 3. punktā minētajā ziņojumā ietver tendences saistībā ar finansējuma dažādošanu un izvērtē, kā PIOB darbs palīdz uzlabot revīzijas kvalitāti, tostarp revīzijas profesijas integritāti. Ja attiecīgajā gadā Starptautiskās Grāmatvežu federācijas (IFAC) finansējums pārsniedz divas trešdaļas no PIOB kopējā gada finansējuma, Komisija ierosina minētajā gadā ierobežot savas gada iemaksas, lai summa nepārsniegtu EUR 300 000.”;
                        
                     
                           c)
                        
                        
                           iekļauj šādu punktu:
                           “6.a   Attiecībā uz EFRAG 3. punktā minētajā ziņojumā no 2018. gada izvērtē:
                           
                                       a)
                                    
                                    
                                       vai iepriekšējā gadā veiktajā apstiprināšanas procesā ir pilnībā ievērots paplašinātā sabiedriskā labuma kritērijs, kā ieteikts īpašā padomdevēja ziņojumā;
                                    
                                 
                                       b)
                                    
                                    
                                       vai Eiropas Parlaments un Padome ir tikuši iesaistīti finanšu pārskatu standartu izstrādes un jo īpaši to apstiprināšanas agrīnā posmā;
                                    
                                 
                                       c)
                                    
                                    
                                       vai EFRAG finansēšanas struktūra ir pietiekami daudzveidīga un līdzsvarota, lai tā varētu neatkarīgi un efektīvi pildīt savas funkcijas, kas saistītas ar sabiedriskajām interesēm; un
                                    
                                 
                                       d)
                                    
                                    
                                       
                                          EFRAG pārvaldību, jo īpaši attiecībā uz pārredzamību un pasākumiem, kas ir veikti, lai nodrošinātu plašu interešu pārstāvību un publisko pārskatatbildību.
                                    
                                 Turklāt tajā norāda un izvērtē darbības, kuras veiktas saistībā ar EFRAG, lai nodrošinātu augstus demokrātiskās pārskatatbildības, pārredzamības un integritātes standartus, kuri cita starpā attiecas uz publisku piekļuvi dokumentiem, atklātu dialogu ar Eiropas iestādēm un dažādām ieinteresētajām personām, obligātu pārredzamības reģistru izveidi un noteikumiem par ieinteresēto personu sanāksmju pārredzamību, kā arī iekšējiem noteikumiem, jo īpaši par interešu konflikta novēršanu.”
                        
                     
         2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.
   To piemēro no 2017. gada 1. janvāra.
   
      Šī regula uzliek saistības kopumā un ir tieši piemērojama visās dalībvalstīs.
      Strasbūrā, 2017. gada 17. maijā
      
         
            Eiropas Parlamenta vārdā –
         
         
            priekšsēdētājs
         
         A. TAJANI
      
      
         
            Padomes vārdā –
         
         
            priekšsēdētājs
         
         C. ABELA
      
   
   
      (1)  OV C 303, 19.8.2016., 147. lpp.
   
   
      (2)  Eiropas Parlamenta 2017. gada 27. aprīļa nostāja (Oficiālajā Vēstnesī vēl nav publicēta) un Padomes 2017. gada 11. maija lēmums.
   
      (3)  Eiropas Parlamenta un Padomes Regula (ES) Nr. 258/2014 (2014. gada 3. aprīlis), ar ko izveido Savienības programmu, lai atbalstītu īpašas darbības finanšu pārskatu un revīzijas jomā laikposmā no 2014. līdz 2020. gadam, un ar ko atceļ Lēmumu Nr. 716/2009/EK (OV L 105, 8.4.2014., 1. lpp.).